При избухването на Балканската война в 1912 година е войвода на партизанска чета №57 на Македоно-одринското опълчение. С четата си се бие в авангарда на Седма Рилска дивизия и участва в освобождението на Петричко, Струмишко и Кукушко, като освен срещу турците се сражава и с гъркомански андартски чети. През октомври 1912 година, начело на игуменската милиция, ръководи обезоръжаването на подгорското турско население.